** OBEC HOSŤOVCE**

 **Obecný úrad, 951 91 Hosťovce 49**

**Zápisnica**

**zo 7. riadneho zasadnutia Obecného zastupiteľstva Obce Hosťovce,**

**konaného dňa 16.12.2015 v zasadačke pri OcÚ v Hosťovciach**

V stredu 16.decembra 2015 sa v zmysle § 12 zákona č. 369/1990 Zb. o obecnom zriadení v znení neskorších predpisov konalo šieste riadne zasadnutie Obecného zastupiteľstva (ďalej OZ) Obce Hosťovce.

(Pozri Pozvánka starostu obce – príloha č. 1)

..........................................................................................................................................................................

**Počet poslancov OZ:** 5

**Prítomní poslanci:** Zdeněk Kéri

 Mgr. Miroslav Černay

 Juraj Ďatko

 Ing. Erich Borčin

 Ing.Jozef Bánsky

**Neprítomní poslanci:** ---

(Pozri Prezenčnú listinu – príloha č. 2)

........................................................................................................................................................................

**Návrh programu rokovania:**

1. Otvorenie, určenie zapisovateľa, overovateľov zápisnice a voľba návrhovej komisie,
2. Schválenie programu rokovania,
3. Zásady rozp. hosp. bez progr. rozpočtu 1-2015
4. Rozpočet 2015 - 2017
5. Prerokovanie VZN č. 1/2015
6. Prerokovanie VZN č. 2/2015
7. Rôzne/Záver

>>> K bodu programu č. 1.

**Otvorenie zasadnutia, určenie zapisovateľa, overovateľov zápisnice a voľba návrhovej komisie.**

Starosta obce privítal prítomných poslancov, hlavného kontrolóra obce, zapisovateľku a ostatných prítomných občanov a skonštatoval uznášaniaschopnosť Obecného zastupiteľstva (ďalej OZ). Po otvorení zasadnutia, starosta obce Peter Belica určil zapisovateľku Ing. Silviu Kukučkovú a za overovateľov zápisnice určil Juraja Ďatku a Mgr. Miroslava Černaya. Starosta obce ďalej navrhol zriadenie Návrhovej komisie (ďalej NK), jej náplne práce ako aj jej člena. OZ zriadilo NK, určilo jej náplň práce a zvolilo predsedu Ing.Ericha Borčina a člena Zdeneka Kriho.  Následne prijalo OZ nasledovné uznesenie:

**Uznesenie č. 1/16.12.2015**

Obecné zastupiteľstvo v Hosťovciach

**berie na vedomie** otvorenie zasadnutia starostom obce a určenie

**A**: **zapisovateľa**: Ing. Silviu Kukučkovú

**B**: **overovateľov zápisnice**: Juraj Ďatko, Mgr. Miroslav Černay

**zriaďuje** Návrhovú komisiu

**určuje** náplň práce komisie - predkladanie návrhov uznesení rokovania obecného zastupiteľstva

**a**

**volí** a) predsedu Návrhovej komisie: Ing. Erich Borčin

b) člen Návrhovej komisie: Zdeněk Kéri

Hlasovanie: Za: (5) J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

Proti: (0)

Zdržal(i) sa: (0)

>>> K bodu programu č. 2.

**Schválenie programu rokovania**

 Starosta obce predložil program rokovania a následne vyzval OZ na pripomienky a prípadné doplnenie návrhu programu rokovania. Neboli žiadne. Následne vyzval predsedu NK o prečítanie návrhu uznesenia č. 2/16.12.2015 a dal hlasovať o  programe.

Na základe návrhu Návrhovej komisie bolo prijaté:

**Uznesenie č. 2/4.11.2015**

Obecné zastupiteľstvo v Hosťovciach

**schvaľuje** nasledovný program rokovania obecného zastupiteľstva:

1. Otvorenie, určenie zapisovateľa, overovateľov zápisnice a voľba návrhovej komisie,
2. Schválenie programu rokovania,
3. Prerokovanie návrhu VZN č. 1/2015 – o miestnom poplatku za komunálne odpady a drobné stavebné odpady,
4. Prerokovanie návrhu VZN č. 2/2015 – zásady hospodárenia a nakladania s majetkom obce,
5. Zásady hospodárenia s finančnými prostriedkami obce Hosťovce – prerokovanie návrhu,
6. Prerokovanie rozpočtu na roky 2015-2017
7. Správa nezávislého audítora
8. Rôzne/Záver

Hlasovanie: Za: (5) - J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

Proti: (0)

Zdržal(i) sa: (0)

>>> K bodu programu č. 3.

**Prerokovanie návrhu VZN č.1/2015 o miestnom poplatku**

**za komunálne odpady a drobné stavebné odpady**

 Starosta obce predložil poslancom návrh VZN č.1/2015 o miestnom poplatku za komunálne odpady a drobné stavebné odpady a vysvetlil, že ide o dodatok k všeobecne záväznému nariadeniu č.1/2012 o miestnych daniach a o miestnom poplatku za komunálne odpady a drobné stavebné odpady, nakoľko došlo k zmene zákona a toto VZN bolo treba aktualizovať v zmysle platnej legislatívy.

Obecné zastupiteľstvo uvedené prerokovalo a na základe návrhu NK prijalo nasledovné:

**Uznesenie č. 3/16.12.2015**

Obecné zastupiteľstvo v Hosťovciach na svojom rokovaní dňa 16.12.2015

**schvaľuje** VZN č.1/2015 o o miestnom poplatku za komunálne odpady a drobné stavebné odpady, ktoré je dodatkom k Všeobecne záväznému nariadeniu č. 1/2012 o miestnych daniach a o miestnom poplatku za komunálne odpady a drobné stavebné odpady

Hlasovanie: Za: (5) J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

 Proti: ()

Zdržal(i) sa: ()

>>> K bodu programu č. 4.

 **Prerokovanie návrhu VZN č.2/2015 – zásady hospodárenia a nakladania s majetkom obce**

V tomto bode programu starosta obce predložil obecnému zastupiteľstvu na prerokovanie a schválenie nové zásady hospodárenia a nakladania s majetkom obce Hosťovce. Stručne informoval o zásadách, ktoré nové zásady dodržujú. Poslanci navrhli v úpravu niektorých paragrafov. Tieto boli upravené a Obecné zastupiteľstvo takto predložený nový Návrh zásad schválilo.

Obecné zastupiteľstvo uvedené prerokovalo a na základe návrhu NK prijalo nasledovné:

**Uznesenie č. 4/16.12.2015**

Obecné zastupiteľstvo v Hosťovciach na svojom rokovaní dňa 16.12.2015

**schvaľuje**  VZN č.2/2015 - Zásady hospodárenia a nakladania s majetkom obce

Hlasovanie: Za: (5) J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

 Proti: ()

Zdržal(i) sa: ()

>>> K bodu programu č. 5.

**Zásady hospodárenia s finančnými prostriedkami obce Hosťovce – prerokovanie návrhu**

 V tomto bode programu starosta poslancom predniesol návrh Zásad hospodárenia s finančnými prostriedkami obce Hosťovce.

Obecné zastupiteľstvo uvedené prerokovalo a na základe návrhu NK prijalo nasledovné:

**Uznesenie č. 5/16.12.2015**

Obecné zastupiteľstvo v Hosťovciach na svojom rokovaní dňa 16.12.2015

**schvaľuje**  Zásady hospodárenia s finančnými prostriedkami obce Hosťovce.

Hlasovanie: Za: (5) J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

 Proti: ()

Zdržal(i) sa: ()

>>> K bodu programu č. 6.

**Prerokovanie rozpočtu na roky 2015 - 2017**

 Poslancom OZ bol v dostatočnom časovom predstihu pred rokovaním OZ predložený návrh rozpočtu obce na rok 2015 a výhľadové roky 2016-2017. Starosta obce predniesol vysvetľujúci komentár k predloženému návrhu. Hlavný kontrolór obce predniesol správu k návrhu rozpočtu. K predloženému rozpočtu obce neboli žiadne pripomienky, ktoré by viedli k zmene predloženého návrhu. Obecné zastupiteľstvo jednohlasne schvaľuje rozpočet obce Hosťovce na rok 2015 a berie na vedomie vyhliadkový rozpočet obce na roky 2016 a 2017 (rozpočet obce tvorí prílohu tejto zápisnice). Obecné zastupiteľstvo uvedené prerokovalo a na základe návrhu NK prijalo nasledovné:

**Uznesenie č. 6/16.12.2015**

Obecné zastupiteľstvo v Hosťovciach na svojom rokovaní dňa 16.12.2015

**berie na vedomie** správu hlavného kontrolóra k predloženému návrhu rozpočtu na roky 2015-2017 a

**schvaľuje** rozpočet na rok 2015 v členení:

1. **Bežný rozpočet**
* Bežné príjmy 217.393,- €
* Bežné výdavky 207.187,-€
1. **Kapitálový rozpočet**
* Kapitálové príjmy 220.346,-€
* Kapitálové výdavky 248.436,-€
1. **Finančné operácie**
* Príjmové finančné operácie 44.797,-€
* Výdavkové finančné operácie 26.545,-€

a ďalej v členení podľa funkčnej a ekonomickej rozpočtovej klasifikácie a

**berie na vedomie** výhľadový rozpočet na roky 2016 a 2017.

Hlasovanie: Za: (5) J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

 Proti: ()

Zdržal(i) sa: ()

>>> K bodu programu č. 7.

**Správa nezávislého audítora**

 Starosta obce oboznámil poslancov so správou nezávislého audítora. Uvedenú správu poslanci vzali na vedomie. Správa tvorí prílohu tejto zápisnice. Obecné zastupiteľstvo uvedené prerokovalo a na základe návrhu NK prijalo nasledovné:

**Uznesenie č. 7/16.12.2015**

Obecné zastupiteľstvo v Hosťovciach na svojom rokovaní dňa 16.12.2015

**Berie na vedomie** správu nezávislého audítora

Hlasovanie: Za: (5) J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

 Proti: ()

Zdržal(i) sa: ()

>>> K bodu programu č. 8.

**Rôzne/Záver**

V závere rokovania starosta obce informoval prítomných o prebiehajúcej agende ohľadom ČOV, kanalizačnej siete, plánovanej výstavbe vodovodu v Obci Hosťovce. Obecné zastupiteľstvo uvedené prerokovalo a na základe návrhu NK prijalo nasledovné :

**Uznesenie č. 8/16.12.2015**

Obecné zastupiteľstvo v Hosťovciach

**berie na vedomie** návrh starostu na výstavbu vodovodnej siete v obci Hosťovce

a zároveň

**odporúča starostovi** obce, aby oficiálne požiadal Západoslovenskú vodárenskú spoločnosť a. s., Nitra o zabezpečenie výstavby a financovania prívodu a rozvodu vodovodnej siete v Obci Hosťovce v réžií Západoslovenskej vodárenskej spoločnosti a. s., Nitra.

Hlasovanie: Za: (5) - J. Ďatko, Mgr. M. Černay, Z. Kéri, Ing.E.Borčin, Ing.J.Bánsky

Proti: (0)

Zdržal(i) sa: (0)

V bode Rôzne vystúpila aj pani Molnárová, rod. Sršňová, ktorá objasnila skutočnosti v súvislosti s parcelou č. 146/4 k.ú. Hosťovce. Starosta prečítal poslancom OZ, žiadosť pána Molnára z júna 2012, ktorou žiada vtedajšie Obecné zastupiteľstvo o usporiadanie vlastníckych vzťahov v súvislosti s touto parcelou. OZ prerokovalo uvedenú problematiku a vyjadrilo spoločný súhlas usporiadať vlastnícke práva v zmysle skutočností, ktoré predchádzali súčasnému stavu vlastníctva podľa katastra nehnuteľností. V závere starosta obce poďakoval prítomným za účasť a ukončil rokovanie Obecného zastupiteľstva o 19:30 hod.

Zapísala: Ing. Silvia Kukučková v.r.

Zápisnicu overili: Juraj Ďatko v.r.

 Mgr. Miroslav Černay v.r.

V Hosťovciach 16.decembra 2015

Zápisnica zverejnená na úradnej tabuli obce Hosťovce dňa: 16.12.2015

Zápisnica zverejnená na webovej stránke obce Hosťovce – [www.obechostovce.sk](http://www.obechostovce.sk) dňa 16.12.2015

Zápisnica zvesená z úradnej tabule obce Hosťovce dňa: ............................................